S-6596/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 16. október 2023, á hendur E-x-x S-x-x, kt. [...], [...], fyrir umferðarlagabrot með því að hafa, sunnudaginn 2. júlí 2023, ekið bifreiðinni [...] sviptur ökurétti og undir áhrifum áfengis (í blóðsýni mældist vínandamagn 2,69 ‰) um Álafossveg í Mosfellsbæ, þar sem lögregla hafði afskipti af ákærða.

Telst háttsemi þessi varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: 007- 2023- [...]

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Ákærði krefst vægustu refsingar sem lög leyfa.

Ákærði er fæddur í [...]. Samkvæmt framlögðu sakavottorði, dagsettu 1 2. október 2023, á ákærði nokkurn sakaferil að baki. Með dómi Héraðsdóms Reykjavíkur 22. desember 2017 var ákærða gert að sæta fangelsi í 60 daga, meðal annars vegna aksturs undir áhrifum áfengis. Var dómurinn skilorðsbundinn til tveggja ára. Með dómi Héraðsdóms Reykjaness 5. apríl 2019 var framangreindur skilorðsdómur dæmdur upp og ákærða gert að sæta fangelsi í 4 mánuði, meðal annars vegna ýmissa umferðarlagabrota, þ. á m. aksturs undir áhrifum áfengis og aksturs sviptur ökuréttindum. Var dómurinn skilorðsbundinn til þriggja ára. Með dómi Héraðsdóms Reykjaness 17. janúar 2020 var framangreindur skilorðsdómur frá 5. apríl 2019 dæmdur upp, en ákærða gert að sæta fangelsi í 6 mánuði, meðal annars vegna aksturs undir áhrifum áfengis og aksturs sviptur ökuréttindum. Var dómurinn hegningarauki að hluta við framangreindan dóm frá 5. apríl 2019. Með dómi Héraðsdóms Reykjavíkur 10. júní 2020 var ákærða gert að sæta fangelsi í 45 daga meðal annars vegna aksturs undir áhrifum áfengis og aksturs sviptur ökuréttindum, en dómurinn var hegningarauki að hluta við framangreindan dóm frá 17. janúar 2020. Með dómi Héraðsdóms Norðurlands Vestra 29. janúar 2021 var ákærða gert að sæta fangelsi í 2 mánuði, meðal annars vegna aksturs sviptur ökurétti. Þá var ákærða gert að sæta fangelsi í 60 daga með dómi Héraðsdóms Reykjavíkur 1. mars 2023, vegna aksturs undir áhrifum áfengis og aksturs sviptur ökuréttindum Við ákvörðun refsingar í máli þessu verður því lagt til grundvallar að ákærði hafinú í fimmta sinn, innan ítrekunartíma í skilningi 71. gr. almennra hegningarlaga nr. 19/1940, gerst sekur um akstur undir áhrifum áfengis, en í sjötta sinn ekið sviptur ökuréttindum.

Undir meðferð málsins játaði ákærði brot sín skýlaust. Horfir það honum til málsbóta, sbr. 8. tölul. 1. mgr. 70. gr. almennra hegningarlaga nr. 19/1940.

Með hliðsjón af framangreindu, sakarefni þessa máls og dómvenju þykir refsing ákærða hæfilega ákveðin fangelsi í 7 mánuði.

Með vísan til lagaákvæða í ákæru er ævilöng svipting ökuréttar ákærða áréttuð.

Ákærði greiði 58.792 krónur í sakarkostnað.

Af hálfu ákæruvaldsins flutti málið A-kvk-nf Ý-kvk-nf S-kvk-nf saksóknarfulltrúi.

K-kvk-nf R-kvk-nf G-kvk-nf aðstoðarmaður dómara kveður upp þennan dóm.

Dómsorð:

Ákærði, E-x-x S-x-x, sæti fangelsi í 7 mánuði.

Áréttuð er ævilöng svipting ökuréttar ákærða.

Ákærði greiði 58.792 krónur í sakarkostnað.

K-kvk-nf R-kvk-nf G-kvk-nf